CELEX: 32020D0788
Language: lv
Date: 2020-06-09 00:00:00
Title: Padomes Lēmums (ES) 2020/788 (2020. gada 9. jūnijs) par Nolīguma starp Eiropas Kopienu un Ukrainu par sadarbību zinātnes un tehnoloģijas jomā pagarināšanu

17.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 193/1
               
            
         PADOMES LĒMUMS (ES) 2020/788
         (2020. gada 9. jūnijs)
         par Nolīguma starp Eiropas Kopienu un Ukrainu par sadarbību zinātnes un tehnoloģijas jomā pagarināšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 186. pantu saistībā ar 218. panta 6. punkta otrās daļas a) punkta v) apakšpunktu,
         ņemot vērā Eiropas Komisijas priekšlikumu,
         ņemot vērā Eiropas Parlamenta piekrišanu (1),
         tā kā:
         
                     (1)
                  
                  
                     Ar Lēmumu 2003/96/EK (2) Padome apstiprināja Nolīguma starp Eiropas Kopienu un Ukrainu par sadarbību zinātnes un tehnoloģijas jomā (“Nolīgums”) (3) noslēgšanu. Nolīgums tika parakstīts 2002. gada 4. jūlijā Kopenhāgenā un stājās spēkā 2003. gada 11. februārī.
                  
               
                     (2)
                  
                  
                     Nolīguma 12. panta b) punktā ir paredzēts, ka Nolīgumu sākumposmā noslēdz līdz 2002. gada 31. decembrim un ka tas ir pagarināms, pusēm savstarpēji vienojoties par papildu piecu gadu laikposmiem.
                  
               
                     (3)
                  
                  
                     Ar Padomes Lēmumiem 2003/737/EK (4), 2011/182/ES (5) un (ES) 2015/344 (6) Nolīgumu trīs reizes pagarināja ikreiz uz papildu pieciem gadiem, ar atpakaļejošu spēku abiem pēdējiem pagarinājumiem, attiecīgi no 2009. gada 8. novembra un 2014. gada 8. novembra. Nolīgums notecēja 2019. gada 7. novembrī.
                  
               
                     (4)
                  
                  
                     Ukraina ir svarīgs zinātnes, tehnoloģiju un inovācijas subjekts Savienības kaimiņos. Nolūkā arī turpmāk veicināt sadarbību kopīgajās zinātnes un tehnoloģijas prioritārajās jomās abas puses uzskata, ka Nolīguma pagarināšana būtu to abpusējās interesēs.
                  
               
                     (5)
                  
                  
                     Abas puses ir apstiprinājušas nodomu Nolīgumu pagarināt par vēl vienu piecu gadu laikposmu. Pagarinātā Nolīguma saturam vajadzētu palikt identiskam Nolīguma saturam. Lai nodrošinātu Nolīguma nepārtrauktību, pagarinājumam vajadzētu būt ar atpakaļejošu spēku, proti, no 2019. gada 8. novembra.
                  
               
                     (6)
                  
                  
                     Tādēļ Nolīguma pagarināšana būtu jāapstiprina Savienības vārdā,
                  
               IR PIEŅĒMUSI ŠO LĒMUMU.
         
            1. pants
            Ar šo Savienības vārdā tiek apstiprināta Nolīguma starp Eiropas Kopienu un Ukrainu par sadarbību zinātnes un tehnoloģijas jomā pagarināšana par vēl vienu piecu gadu laikposmu.
            Nolīguma pagarinājumam ir atpakaļejošs spēks – no 2019. gada 8. novembra.
         
         
            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā un saskaņā ar Nolīguma 12. panta a) punktu paziņot Ukrainai, ka Savienība ir pabeigusi iekšējās procedūras, kas vajadzīgas Nolīguma pagarināšanai.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 9. jūnijā
            
               
                  Padomes vārdā –
               
               
                  priekšsēdētāja
               
               A. METELKO-ZGOMBIĆ
            
         
         
            (1)  2020. gada 13. maija piekrišana (Oficiālajā Vēstnesī vēl nav publicēta).
         
            (2)  Padomes Lēmums 2003/96/EK (2003. gada 6. februāris) attiecībā uz Nolīguma par sadarbību zinātnes un tehnoloģijas jomā starp Eiropas Kopienu un Ukrainu slēgšanu (OV L 36, 12.2.2003., 31. lpp.).
         
            (3)  OV L 36, 12.2.2003., 32. lpp.
         
         
            (4)  Padomes Lēmums 2003/737/EK (2003. gada 22. septembris) par Nolīguma slēgšanu, ar kuru atjauno Eiropas Kopienas un Ukrainas Nolīgumu par sadarbību zinātnes un tehnoloģijas jomā (OV L 267, 17.10.2003., 24. lpp.).
         
            (5)  Padomes Lēmums 2011/182/ES (2011. gada 9. marts) par to, lai atjauninātu Nolīgumu starp Eiropas Kopienu un Ukrainu par sadarbību zinātnes un tehnoloģijas jomā (OV L 79, 25.3.2011., 3. lpp.).
         
            (6)  Padomes Lēmums (ES) 2015/344 (2015. gada 17. februāris) par to, lai atjaunotu Nolīgumu starp Eiropas Kopienu un Ukrainu par sadarbību zinātnes un tehnoloģiju jomā (OV L 60, 4.3.2015., 37. lpp.).